- Hindi News
- National
- बाढ़ अनुमंडल के टाल इलाके की पीएनबी शाखा में अपराधियों ने दिया घटना को अंजाम
बाढ़ अनुमंडल के टाल इलाके की पीएनबी शाखा में अपराधियों ने दिया घटना को अंजाम
घटना की जांच करते पुलिसकर्मी।
^पुलिस सभी बिन्दुओं पर जांच चल रही है। पुलिस घटना को बड़ी साजिश बताते हुए बैंककर्मियों या बैंक से जुड़े किसी शख्स की मिली भगत से इंकार नहीं किया है। इस लूटकांड का पर्दाफाश जल्द हो जाएगा। -मनुमहाराज, एसएसपी, पटना
तीन अपराधियों ने चालक और दो गार्ड की हत्या कर लूटे साठ लाख
एसएसपी मनु महाराज ने लिया घटनास्थल का जायजा, जांच में जुटी पटना पुलिस की स्पेशल सेल
सिटीरिपोर्टर | बाढ़
पटनाजिला के बाढ़ अनुमंडल के टाल क्षेत्र स्थित पंजाब नेशनल बैंक की शाखा पर तीन हथियारबंद अपराधियों ने फायरिंग कर बैंक के साठ लाख रुपए लूट लिए। ताबड़तोड़ फायरिंग कर अपराधियों ने दो राइफलधारी गार्ड और चालक की हत्या कर दी। चालक के हाथ से रुपए से भरा बैग लेकर तीन हथियारबंद अपराधी निकल भागे। दस मिनट में पूरी घटना को अंजाम देते हुए अपराधी नालंदा जिला के हरनौत की ओर निकल भागे। घटना की जानकारी मिलने के बाद बाढ़ अनुमंडल के सभी थानों को अलर्ट किया गया और पटना तथा नालंदा जिला की सीमा को सील भी कर दिया गया। एसएसपी मनु महाराज और प्रभारी ग्रामीण एसपी प्राणतोष कुमार दास ने घटना का जायजा लिया। पटना पुलिस की स्पेशल सेल को भी जांच में लगाया गया है।
पुलिस के अनुसार बेलछी अंतर्गत पंजाब नेशनल बैंक की कोरारी बाघा टीला शाखा में रुपए लाने के दौरान ही बैक के बाहर घात लगाए अपराधियों ने ताबड़तोड़ फायरिंग पर हमला कर दिया और रुपए से भरा बैग लेकर निकल भागे। एसएसपी मनु महाराज ने दो गार्ड और चालक के मारे जाने की पुष्टि की है। पुलिस के अनुसार मारे गए गार्डों में सुरेश सिंह (58) और योगेश्वर दास (57) वर्ष शामिल हैं। सुरेश सिंह पंडारक प्रखण्ड के भदौर थाना अंतर्गत खजुरार गांव के रहने वाले थे। योगेश्वर दास बहरावां गांव के रहने वाले थे। गोलीबारी में गंभीर रूप से जख्मी चालक अजीत कुमार यादव की भी मौत पटना में हो गई। बोलेरो चालक अजीत घोसवरी प्रखंड के मलपुर गांव का रहने वाला था। अजीत अपनी खुद की बोलेरो गाड़ी चलाता था।
पुलिस ने बताया कि ब्रांच मैनेजर बोलेरो गाड़ी से दो गार्डों के भरोसे साठ लाख रुपए बाढ़ की पीएनबी शाखा से ला रहे थे। बेलछी के कोरारी बाघा टीला शाखा में गाड़ी रुकते ही चालक अजीत रुपए से भरा बैग लेकर अंदर जाने लगा। दो गार्ड बाहर थे। इसी दौरान दो अपराधियों ने पिस्टल से फायरिंग शुरू की। चालक अजीत पैसे लेकर अंदर जाने लगा लेकिन दूसरे अपराधी ने उसको गोली मार दी। गार्डों को बैंक शाखा के सामने की सड़क पर गोली मारी गई जबकि अजीत को बैंक के गेट पर गोली मार दी गई। दोनों गार्डों की घटनास्थल पर ही मौत हो गई जबकि गोली लगने से जख्मी अजीत गेट पर ही गिर गया। अपराधी गेट पर आए और रुपए से भरा बैग लेकर बाइक पर सवार हो गए। दो अपराधी गोली चला रहे थे वहीं तीसरा अपराधी बाइक को स्टार्ट कर बैठा हुआ था। कैश से भरा बैग लेकर अपराधी तमोलिया मोड़ होते हुए हरनौत की तरफ निकल भागे। अपराधियों द्वारा चौदह राउंड फायरिंग की गई। पुलिस ने सात खोखों को भी जब्त किया है। अपराधी देशी पिस्टल से फायरिंग कर रहे थे।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva